Malmö synagoge ble oppført og innviet i 1903, tegnet av malmöarkitekten John Smedberg. Den er oppført i maurisk stil, og er en av få av sin slags som står igjen, da de fleste av disse ble ødelagt under Krystallnatten i 1938 eller under andre verdenskrig. Synagogen har hvelvet kobbertak, vinduer i hesteskobuer, ornamenteringer i form av stiliserte lotusblomster og gir derfor assosiasjoner til østerlandsk opprinnelse.